শক্তি চট্টোপাধ্যায়
প্রথম উপন্যাস লেখেন কুয়োতলা। কিন্তু কলেজ - জীবনের বন্ধু সমীর রায়চৌধুরীর সঙ্গে তাঁর বনাঞ্চল - কুটির চাইবাসায় আড়াই বছর থাকার সময়ে শক্তি চট্টোপাধ্যায় একজন সফল লিরিকাল কবিতে পরিণত হন। একই দিনে বেশ কয়েকটি কবিতা লিখে ফেলার অভ্যাস গড়ে ফেলেন তিনি। শক্তি নিজের কবিতাকে বলতেন পদ্য। ভারবি প্রকাশনায় কাজ করার সূত্রে তার শ্রেষ্ঠ কবিতার সিরিজ বের হয়। পঞ্চাশের দশকে কবিদের মুখপত্র কৃত্তিবাস পত্রিকার অন্যতম কবি হিসেবে প্রতিষ্ঠিত হন। তার উপন্যাস অবনী বাড়ি আছো? দাঁড়াবার জায়গা ইত্যাদি প্রকাশিত হয়। রূপচাঁদ পক্ষী ছদ্মনামে অনেক ফিচার লিখেছেন। তার প্রথম কাব্যগ্রন্থ 'হে প্রেম, হে নৈশব্দ' ১৯৬১ সালে প্রকাশিত হয় দেবকুমার বসুর চেষ্টায়। ১৯৭০ - ১৯৯৪ আনন্দবাজার পত্রিকায় চাকরি করেছেন।
মেঘমল্লার (গল্পগ্রন্থ)
মেঘমল্লার বিভূতিভূষণ বন্দ্যোপাধ্যায়ের প্রথম গল্পগ্রন্থ। বইটি ১৯৩১ সালে প্রকাশিত হয়। এই বইতে সংকলিত ছোটোগল্পগুলি হল ‘মেঘমল্লার’, ‘উমারাণী’, ‘বউ-চণ্ডীর মাঠ’, ‘নব-বৃন্দাবন’, ‘অভিশপ্ত’, ‘খুকীর কাণ্ড’, ‘ঠেলাগাড়ী’, ‘পুঁই মাচা’ ও ‘উপেক্ষিতা’। গল্পগুলি ১৯২১ থেকে ১৯৩০ সালের মধ্যে রচিত। তিনটি গল্প "বিচিত্রা" ও বাকি সাতটি গল্প "প্রবাসী" পত্রিকায় প্রকাশিত হয়।শচীন্দ্রনাথ বন্দ্যোপাধ্যায়ের মতে, এই গ্রন্থের প্রথম গল্প ‘মেঘমল্লার’ বিভূতিভূষণের শ্রেষ্ঠ গল্প।